**РЕШЕНИЕ № ПВ – 29 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: „**Изграждане на селскостопански склад, закупуване на техника, капково напояване и изграждане на 2 бр. сондажи за водовземане от подземни води**”

**Местоположение:** в имоти № 291104; № 291028; № 291107; № 296016; № 296150; № 296153; № 296100, и УПИ – III – 428 в землището на село Старосел, община Хисаря

**Възложител:** **ЗП С. ЦОКОВСКИ**

**Характеристика на инвестиционното предложение:**

Инвестиционното намерение ще се осъществява върху стопанисваните от Възложителя земи, като изграждането на сондажните кладенци и капково – напоителната система ще бъде съгласувано с Басейнова дирекция – „Източнобеломорски район” гр. Пловдив, за издаване необходимите разрешителни.

Няма да бъде необходима промяна на съществуващата или изграждане на нова пътна инфраструктура. Ще се използват съществуващи общински пътища, които са в добро състояние.

Инвестиционното предложение попада в обхвата на т. 1, буква „в“ и т. 2, буква „г“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотите, в които се предвижда да се реализира инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000444 „Река Пясъчник” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Предвижда се изграждане на сондажи за водовземане на подземни води, чрез нови водовземни съоръжения за напояване на насажденията. Параметрите на проектните кладенци, ще са:

**ТК – Цоковски 1 – в имот № 296016**

Координати: 42°28'25.45"С; 24°35'13.08"И

Надморска височина: 336 м.

Дълбочина: 25 метра

Конструкция: сондиране ф 269,9

Обсаждане: PVC ф 140

Май – ноември

7 броя поливки

70 м3/дка; 490 м3 – всяка поливка за 7 дка

3430 м3/ годишно общо потребление за напояване на № 296016

Средногодишен дебит: 0,220 л/с

Максимален дебит: 2,0 л/с

Водно тяло: BG3G00000NQ013

**ТК – Цоковски 2 – в имот № 296153**

Координати: 42°28'23.12"С; 24°35'18.28"И

Надморска височина: 338 м.

Дълбочина: 25 метра

Конструкция: сондиране ф 269,9

Обсаждане: PVC ф 140

Май – ноември

7 броя поливки

70 м3/дка; 581 м3 – всяка поливка за 8,3 дка

4067 м3/ годишно общо потребление за напояване на № 296153

Средногодишен дебит: 0,260 л/с

Максимален дебит: 2,0 л/с

Водно тяло: BG3G00000NQ013

Не се предвижда извършването на масивно строителство. Строителството на селскостопанската постройка ще бъде стандартно: склад от стоманена конструкция и сандвич панели. Складът ще бъде с площ от 308 кв.м., като за обекта не се предвижда прокарване на ВиК инсталация.

Използването на подземните води ще става по реда и условията на издаване на Разрешителното за водовземане от подземни води, чрез нови водовземни съоръжения на Басейнова дирекция– „Източнобеломорски район”.

* Не се очаква въздействие върху подземните и повърхностни води в обхвата на инвестиционното предложение, тъй като Възложителят е декларирал, че не се очаква генериране на отпадни води“.
  + - * По време на експлоатацията на обекта не се очаква въздействие върху атмосферния въздух, тъй като дейността от обекта не е свързани с емисии на шум и прахови замърсители.
      * Предвид характера на предлаганата дейност в хода на експлоатация на обекта като цяло не се предполага замърсяване и дискомфорт на околната среда. За осъществяването на цялостното инвестиционно предложение не е необходимо изграждане на нова пътна инфраструктура.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Инвестиционното намерение ще се осъществи в имоти № 291104; № 291028; № 291107; № 296016; № 296150; № 296153; № 296100, и УПИ – III – 428 в землището на село Старосел, община Хисаря. Сондажните кладенци ще бъдат изградени в рамките на имоти № 296016 и № 296153, като няма да бъдат засегнати терени извън разглежданите.

* + - * В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.
* С писмо изх. № КД-04-691/15.12.2016г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда.

**III. Способност за асимилация на екосистемата в естествената околна среда**:

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000444 „Река Пясъчник”.

2. Поради отдалечеността на имотите от защитената зона и характера на дейността, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

3. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на бъдещия обект е ограничен и локален в рамките на разглежданите имоти.
* Реализацията на обекта няма да повлияе върху качествата на почвата и земните недра. Земните изкопни маси, които ще се формират при строителните дейности ще се използват за обратно засипване и заравняване на терена.
* Предвид характера на предлаганата дейност по време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 773/01.02.2017г. РЗИ-Пловдиве определила, че не се очаква възникване на риск за човешкото здраве при реализация на инвестиционното намерение.

**V. Обществен интерес към предложението за строителство, дейности или технологии:**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2, като са представени копия от документацията на Община Хисаря и Кметство с. Старосел. Общината и Кметството са информирали РИОСВ-Пловдив за липса на постъпили възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Приложение:**

Копие от писмо изх. № КД-04-691/15.12.2016г. БД ИБР Пловдив за съобразяване на Възложителя с поставените условия.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми своевременно РИОСВ гр. Пловдив.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 21.02.2017г.**

*Директор на РИОСВ - Пловдив*

…

Съгласували:........

..... И

Д

. Димитров, Директор Дирекция „ПД Ж. Боева, мл.експерт/25.01.2017г./

К.Казанджиев, юрисконсулт ………….. Д. Величкова, ст. експерт ………..